Συντεταγμένες: 52°31′N 6°6′E﻿ / ﻿52.517°N 6.100°E﻿ / 52.517; 6.100

Το **Ζβόλε** (ολλανδικά: *Zwolle*) είναι πόλη και δήμος της Ολλανδίας, πρωτεύουσα της επαρχίας Οφεράισσελ. Η πόλη του 2014 είχε 123.507 κατοίκους. Βρίσκεται περίπου 80 χιλιόμετρα βορειοανατολικά του Άμστερνταμ, επί των όχθεων του ποταμού Ζβάρτε.

Ιστορία
-------

Αρχαιολογικά ευρήματα υποδεικνύουν ότι η περιοχή του Ζβόλε κατοικείται για χιλιετίες. Ένα ξύλινο ανάχωμα ανακαλύφθηκε στο προάστιο Ζβόλε-Ζάιντ το 1993 και υπολογίστηκε ότι χρονολογείται από την εποχή του ορείχαλκου. Την ρωμαϊκή εποχή, η περιοχή κατοικούταν από τους Σαλίους Φράγκους. Η σύγχρονη πόλη ιδρύθηκε περίπου το 800 μ.Χ. από Φρίζιους εμπόρους και στρατιώτες του Καρλομάγνου.

Το όνομα Ζβόλε προέρχεται από τη λέξη *Suolle*, η οποία σημαίνει λόφος. Αναφέρεται σε ένα ύψωμα ανάμεσα στα τέσσερα ποτάμια που περιβάλλουν την πόλη, τους Έισελ, Φεχτ, Αα και Ζβάρτε Βάτερ. Το ύψωμα αυτό ήταν η μόνη έκταση γης η οποία παρέμενε πάνω από την επιφάνεια των υδάτων κατά τις συχνές πλημμύρες των ποταμών. Το Ζβόλε δημιουργήθηκε πάνω σε αυτό το ύψωμα.

Τις 31 Αυγούστου 1230, ο επίσκοπος της Ουτρέχτης έδωσε στο Ζβόλε δικαιώματα πόλης. Το Ζβόλε έγινε μέλος της Χανσεατικής Ένωσης το 1294 και το 1361 συμμετείχε στον πόλεμο ανάμεσα στη Χανσεατική Ένωση και τον Βάλντεμαρ Δ΄ της Δανίας. Με τη συνθήκη του Στράλσουντ το 1370, στο Ζβόλε δόθηκε ένα φίττε, μια εμπορική αποικία, στη Σκάνια, τότε μέρος της Δανίας. Η χρυσή περίοδος του Ζβόλε ήταν ο 15ος αιώνας. Ανάμεσα στο 1402 και το 1450, η παραγωγή της πόλης εξαπλασιάστηκε. Οι τοπικοί ευγενείς έκαψαν το Ζβόλε δύο φορές, το 1324 και το 1361.

Στις αρχές του 20ού αιώνα, το Ζβόλε είχε σημαντικό εμπόριο μέσω των ποταμών, μεγάλη ψαραγορά και μια από τις μεγαλύτερες αγορές βοοειδών στην Ολλανδία. Σημαντικές βιομηχανίες ήταν η παραγωγή βαμβακιού, τα χαλυβουργεία, η κατασκευή βαρκών, οι βαφές, η κατασκευή σκοινιών και η παρασκευή αλατιού.

Τις 13 Απριλίου 1945, στο τέλος του Β΄ Παγκοσμίου Πολέμου, το Ζβόλε απελευθερώθηκε από τον Καναδό στρατιώτη Λεό Μαζόρ, ο οποίος μόνος του έληξε τη γερμανική κατοχή.

Αξιοθέατα
---------

Η εκκλησία του αγίου Μιχαήλ (Sint Michaëlskerk) γνωστή και ως Grote (μεγάλη) ανακαινίστηκε στο πρώτο μισό του 15ου αιώνα και σώζεται μέχρι σήμερα. Η εκκλησία περιλαμβάνει ένα πλούσια διακοσμημένο ξυλόγλυπτο άμβωνα, έργο του Άνταμ Στράες φαν Βάιλμπορχ (περίπου το 1620) και εκκλησιαστικό όργανο από το 1721. Άλλα αξιοθέατα της πόλης περιλαμβάνουν την εκκλησία της Ανάληψης της Θεοτόκου (Onze Lieve Vrouwe ten Hemelopneming-basilica), η οποία χρονολογείται από το 1399. Το κωδωνοστάσιό της, γνωστό ως Peperbus (πιπεριέρα), είναι ένα από τα ψηλότερα στην Ολλανδία. Το εκσυγχρονισμένο δημαρχείο κατασκευάστηκε αρχικά το 1448. Άλλα αξιοθέατα περιλαμβάνουν τα τείχη της πόλης, τον Mosterdmakerstoren (πύργου των παρασκευαστών μουστάρδας) και το μοναστήρι των Δομινικανών.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 6902. Ανακτήθηκε στις 6  Αυγούστου 2018.
2. ↑  gemeentegeschiedenis.nl.
3. ↑  Theo Holleman (1996), *Een verleden op de schop*, University Press, Amsterdam, ISBN 90-5356-189-7
4. ↑  Hove, ten J. (2005). *Geschiedenis van Zwolle* Zwolle: Waanders. ISBN 90-400-9050-5
5. ↑  F.C. Berkenvelder (1980). «Het begin». *Zwolle 750 jaar stad* (στα Ολλανδικά). Waanders. Αρχειοθετήθηκε από το πρωτότυπο στις 16 Αυγούστου 2006. Ανακτήθηκε στις 17 Μαρτίου 2007.
6. ↑  F.C. Berkenvelder (1980). «De handel en de Hanze». *Zwolle 750 jaar stad* (στα Ολλανδικά). Waanders. Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 17 Μαρτίου 2007. De stedelijke geldmiddelen, het nationaal inkomen zouden wij nu zeggen, die in 1402 nog 6.000 gulden bedroegen waren in 1450 bijna verzesvoudigd tot 34.000 gulden. (Translated: The city's financial resources, the national income as we would now call it, which were 6,000 guilders in 1402, had by 1450 multiplied by six to 34,000 guilders.)
7. ↑  «Zwolle op keerpunt van bestaan» (στα ολλανδικά). De Stentor. 2005-03-02.
8. 1 2  Public Domain Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Zwolle» *Εγκυκλοπαίδεια Μπριτάννικα* **28** (11η έκδοση) Cambridge University Press, σελ. 1064
9. ↑  Fowler, T. Robert (Fall 2008). «Army Biography: Private Leo Major, DCM and BAR». *Canadian Army Journal*: 113–118. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζβόλε** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες Ολλανδικών Επαρχιών |
| --- |
|  |
| 
**Εθνική πρωτεύουσα:** Άμστερνταμ**Έδρα της κυβέρνησης:** Χάγη |
|  |
| 
**Βόρεια Βραβάντη**: Ντεν Μπος  · **Βόρεια Ολλανδία**: Χάαρλεμ  · **Ζηλανδία**: Μίντελμπουρχ  **Λιμβουργία**: Μάαστριχτ  · **Νότια Ολλανδία**: Χάγη  · **Ντρέντε**: Άσσεν  **Οφεράισσελ**: Ζβόλε  · **Ουτρέχτη**: Ουτρέχτη  · **Φλέβολαντ**: Λέλυσταντ  **Φρίσλαντ**: Λέουαρντεν  · **Χέλντερλαντ**: Άρνεμ  ·  **Χρόνινγκεν**:  Χρόνινγκεν |
|  |
| 
Δείτε επίσης: Επαρχίες της Ολλανδίας, |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146595400
* LCCN: n81136784
* GND: 4119274-6
* SUDOC: 03227002X
* BNF: cb12333203w (data)
* NKC: ge759829

 |

 |